pythainlp/thaigov-v2-corpus-22032023 huggingface dataset:
วันศุกร์ที่ 6 สิงหาคม 2564
โชว์เฟอร์แท็กซี่ซึ้งใจ ลุงตู่ รมว.เฮ้ง ส่งทีมมอบถุงยังชีพให้ถึงมือ แบ่งเบาภาระไม่ทิ้งใครไว้ข้างหลัง
โชว์เฟอร์แท็กซี่ซึ้งใจ ลุงตู่ รมว.เฮ้ง ส่งทีมมอบถุงยังชีพให้ถึงมือ แบ่งเบาภาระไม่ทิ้งใครไว้ข้างหลัง
เมื่อวันที่6สิงหาคม2564นายสุชาติชมกลิ่นรัฐมนตรีว่าการกระทรวงแรงงานมอบหมายให้นายสุรชัยชัยตระกูลทองผู้ช่วยรัฐมนตรีประจำกระทรวงแรงงานลงพื้นที่มอบถุงยังชีพที่ภาคเอกชนร่วมสนับสนุนให้กระทรวงแรงงานนำไปช่วยเหลือครอบครัวแท็กซี่ที่ได้รับความเดือดร้อนจากผลกระทบโควิด-19ผ่านมูลนิธิเพื่อคนขับรถแท็กซี่จำนวน2,000ชุดโดยมีนายวิฑูรย์แนวพานิชนายกสมาคมการค้าเครือข่ายแท็กซี่ไทยเป็นผู้รับมอบเพื่อนำไปแจกจ่ายให้กับครอบครัวของคนขับรถแท็กซี่ที่ได้รับความเดือดร้อนจากผลกระทบโควิด-19ณสหกรณ์แท็กซี่สยามจำกัดถนนนวลจันทร์ระหว่าง27-29โครงการสุรีย์พร46/172แขวงคลองกุ่มเขตบึงกุ่มกรุงเทพมหานครโดยนายสุรชัยกล่าวว่ารัฐบาลโดยท่านนายกรัฐมนตรีพล.อ.ประยุทธ์จันทร์โอชาได้เล็งเห็นถึงความลำบากและให้ความห่วงใยพี่น้องอาชีพอิสระเช่นคนขับรถแท็กซี่หาบเร่แผงลอยมอเตอร์ไซค์รับจ้างขับรถสามล้ออาชีพธุรกิจกลางคืนอย่างพนักงานเสิร์ฟนักร้องนักดนตรีที่ได้รับผลกระทบจากมาตรการล็อคดาวน์ในพื้นที่ควบคุมสูงสุดจากการแพร่ระบาดของโควิด-19
นายสุรชัยกล่าวต่อว่าในวันนี้ท่านสุชาติชมกลิ่นรัฐมนตรีว่าการกระทรวงแรงงานได้เห็นความลำบากและมีความห่วงใยพี่น้องคนขับแท็กซี่ที่ได้รับผลกระทบจากโควิด-19จึงมอบหมายให้ผมลงพื้นที่เพื่อมามอบถุงยังชีพซึ่งประกอบด้วยข้าวสารบะหมี่กึ่งสำเร็จรูปน้ำดื่มปลากระป๋องที่ภาคเอกชนอย่างบริษัทสหพัฒนพิบูลจำกัดบริษัทไทยเบฟเวอเรจจำกัดบริษัทไทยยูเนี่ยนกรุ๊ปจำกัดและบริษัทฮาตาริร่วมสนับสนุนให้กระทรวงแรงงานนำไปช่วยเหลือครอบครัวแท็กซี่ที่ได้รับความเดือดร้อนจากผลกระทบโควิด-19ผ่านประธานมูลนิธิเพื่อคนขับรถแท็กซี่ซึ่งจากการลงพื้นที่ได้พูดคุยและให้กำลังใจพี่น้องคนขับแท็กซี่ขอให้มั่นใจว่ารัฐบาลและกระทรวงแรงงานโดยท่านนายกรัฐมนตรีจะไม่ทิ้งใครไว้ข้างหลัง
ด้านนายวิฑูรย์แนวพานิชนายกสมาคมการค้าเครือข่ายแท็กซี่ไทยกล่าวว่าผมและพี่น้องคนขับแท็กซี่รู้สึกซาบซึ้งใจที่ทางรัฐบาลโดยท่านพล.อ.ประยุทธ์จันทร์โอชาเห็นความเดือดร้อนของพวกเราจึงได้ให้กระทรวงแรงงานโดยท่านรัฐมนตรีสุชาติชมกลิ่นดูแลเยียวยาผู้ประกอบอาชีพอิสระให้ได้สมัครมาตรา40เพื่อให้ได้รับเงินเยียวยาจากรัฐรวมทั้งในวันนี้ท่านได้ส่งผู้ช่วยรัฐมนตรีมามอบถุงยังชีพด้วยตนเองให้แก่พี่น้องคนขับแท็กซี่จำนวน2,000ถุงซึ่งสิ่งของเหล่านี้ได้รับการสนับสนุนจากภาคเอกชนและทางมูลนิธิจึงได้ส่งข่าวผ่านช่องทางต่างๆเพื่อให้พี่น้องสมาชิกแท็กซี่มารับถุงยังชีพตามเจตนารมย์ของท่านสุชาติชมกลิ่นรัฐมนตรีแรงงานเพื่อบรรเทาผลกระทบอย่างเร่งด่วนพี่น้องแท็กซี่ที่มารับสิ่งของต่างซาบซึ้งใจและฝากขอบคุณท่านนายกรัฐมนตรีที่ระลึกถึงพวกเขาสามารถช่วยบรรเทาความเดือดร้อนได้ในเบื้องต้นทั้งนี้คนขับแท็กซี่ฝากขอบคุณที่เป็นกำลังใจให้ในครั้งนี้
+++++++++++++++++++
กองเผยแพร่และประชาสัมพันธ์
6สิงหาคม2564
วันพุธที่ 25 พฤษภาคม 2565
โฆษกรัฐบาลเผย นายกฯ เร่งทุกฝ่ายแก้หนี้ครัวเรือนทุกกลุ่มเป้าหมายอย่างมีประสิทธิภาพและยั่งยืน กำชับหาแนวทางสนับสนุนให้ประชาชนมีรายได้เพิ่มต่อเนื่อง
โฆษกรัฐบาลเผย นายกฯ เร่งทุกฝ่ายแก้หนี้ครัวเรือนทุกกลุ่มเป้าหมายอย่างมีประสิทธิภาพและยั่งยืน กำชับหาแนวทางสนับสนุนให้ประชาชนมีรายได้เพิ่มต่อเนื่อง เชื่อมั่นเศรษฐกิจกำลังดีขึ้นจากอัตราการจ้างงานทิศทางบวก
วันนี้ (วันที่ 25 พฤษภาคม 2565)นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เร่งผลักดันทุกหน่วยงานที่เกี่ยวข้องร่วมบูรณาการการทำงานเพื่อหาแนวทางแก้ปัญหาหนี้ภาคครัวเรือนในทุกกลุ่มอย่างต่อเนื่อง พร้อมกำชับถึงการสร้างความรับรู้แก่ประชาชนเพื่อรับประโยชน์จากนโยบายของรัฐบาลอย่างเต็มที่
จากข้อสั่งการนายกรัฐมนตรีที่กำหนดให้ปี 2565 เป็น “ปีแห่งการแก้หนี้ภาคครัวเรือน” รวมถึงการจัดตั้งคณะกรรมการกำกับการแก้ไขหนี้สินของประชาชนรายย่อยเพื่อพิจารณาขับเคลื่อนแนวทางแก้ไขสถานการณ์หนี้ครัวเรือนให้มีประสิทธิภาพและเป็นรูปธรรม พบว่ากลุ่มปัญหาหนี้ครัวเรือนมี 6 กลุ่ม ได้แก่ 1. กลุ่มหนี้นักเรียนหรือหนี้กู้ยืมเพื่อการศึกษา (กยศ.) 2. กลุ่มหนี้จากสหกรณ์ออมทรัพย์ครู 3. กลุ่มหนี้บัตรเครดิตหรือหนี้สินเชื่อส่วนบุคคล 4. กลุ่มสินเชื่อเช่าซื้อรถยนต์ รถจักรยานยนต์ 5. กลุ่มหนี้นอกระบบ และ 6. กลุ่มลูกหนี้ทั่วไป โดยกระทรวงการคลังรับลูกตามนโยบายนายกรัฐมนตรี ได้จัดโครงการร่วมกับหน่วยงานภาครัฐและสถาบันทางการเงินต่างๆ เพื่อสนับสนุนการสร้างช่องทางเพื่อรายได้แก่ประชาชน เช่น การให้สินเชื่อเพื่อการลงทุนกับผู้ประกอบการรายย่อย และผู้ประกอบการอาชีพอิสระ ช่วยเหลือประชาชนผู้ขาดรายได้จากการตกงาน ให้เข้าโครงการส่งเสริมความรู้และรับสินเชื่อเพื่อเป็นช่องทางสร้างรายได้เพื่อลดภาระหนี้ การสนับสนุนทุนเพื่อพัฒนาภาคการเกษตรด้วยนวัตกรรมทันสมัย การจัดสร้างที่อยู่อาศัยโครงการบ้านเอื้ออาทรในราคาต่ำ อีกทั้งดำเนินการเพื่อแก้ไขความยากจนของประชาชนระดับรากหญ้าผ่านการสร้างความตระหนักรู้แก่ภาคครัวเรือนในการให้ความสำคัญกับการออม การกู้ยืม และการลงทุน เป็นต้น
โฆษกประจำสำนักนายกรัฐมนตรี กล่าวว่า แม้สถานการณ์หนี้ครัวเรือนในปัจจุบันยังมีอัตราสูง แต่ภาพรวมการจ้างงานในไตรมาส 1 ปี 2565 มีจำนวนกว่า 38.7 ล้านคน เพิ่มขึ้น 3.0% จากช่วงเดียวกันของปีที่แล้ว สะท้อนแนวโน้มเศรษฐกิจไทยเริ่มฟื้นตัวหลังจากวิกฤตการณ์การแพร่ระบาดของโรคโควิด-19 ซึ่งทิศทางด้านการจ้างงานที่เป็นบวกนี้เป็นตัวชี้วัดความสำเร็จจากการพัฒนาศักยภาพทางเศรษฐกิจไทยอีกครั้ง และทุกฝ่ายย้ำชัดถึงความพร้อมในการเปิดประเทศเพื่อขับเคลื่อนประเทศให้ก้าวหน้าต่อไป
นายธนกรฯ กล่าวเพิ่มเติมว่า นายกรัฐมนตรีสั่งการทุกหน่วยงานที่เกี่ยวข้องร่วมบูรณาการติดตามแก้ไขปัญหาหนี้ครัวเรือนในทุกกลุ่มเป้าหมายอย่างมีประสิทธิภาพ ยั่งยืน และเป็นรูปธรรมที่สุด เพื่อแบ่งเบาหรือเพิ่มขีดความสามารถในการชำระหนี้ของประชาชน โดยนายกฯ ขอให้ทุกฝ่ายร่วมกันแก้ปัญหาเชิงโครงสร้างนี้ไปด้วยกัน เชื่อมั่นว่าหากร่วมมือกันจะสามารถบรรลุเป้าหมายการลดปัญหาหนี้สินครัวเรือนได้ อีกทั้งกำชับทุกฝ่ายดูแลเรื่องการแก้ปัญหาการว่างงาน เพื่อสร้างรากฐานทางเศรษฐกิจไทยให้มั่นคง สังคมภาพรวมมีความสุข และประชาชนทุกกลุ่มมีคุณภาพชีวิตที่ดียิ่งขึ้น
วันศุกร์ที่ 4 กุมภาพันธ์ 2565
รองปลัดเกษตรฯ อำพันธุ์ มั่นใจโครงการยกระดับแปลงใหญ่ฯ
รองปลัดเกษตรฯ อำพันธุ์ มั่นใจโครงการยกระดับแปลงใหญ่ฯ ช่วยกลุ่มเกษตรกรลดต้นทุนและเพิ่มศักยภาพด้านตลาด
นายอำพันธุ์เวฬุตันติรองปลัดกระทรวงเกษตรและสหกรณ์ลงพื้นที่ติดตามการดำเนินงานของกลุ่มแปลงใหญ่โคนมบ้านเนินดินแดงอำเภอทับสะแกซึ่งเป็นหนึ่งในกลุ่มแปลงใหญ่ที่ได้รับการสนับสนุนงบประมาณจากโครงการยกระดับแปลงใหญ่ด้วยเกษตรสมัยใหม่และเชื่อมโยงการตลาดปี2564ของกระทรวงเกษตรและสหกรณ์โดยกลุ่มแปลงใหญ่ดังกล่าวได้รับงบประมาณจากโครงการจำนวน2,901,500บาทเพื่อจัดซื้อวัสดุการแปรรูปนมและก่อสร้างร้านจำหน่ายผลิตภัณฑ์นมของกลุ่มในการต่อยอดผลิตภัณฑ์นมสดของกลุ่มโดยกลุ่มแปลงใหญ่โคนมบ้านเนินดินแดงปัจจุบันเป็นวิสาหกิจชุมชนที่มีสมาชิกกว่า210รายประธานกลุ่มแปลงใหญ่คือนายวิชัยหอมทั่วโดยสมาชิกผลิตนมภายใต้การจัดการของสหกรณ์โคนมบ้านเนินดินแดงซึ่งผู้จัดการแปลงคุณพราวฉาบเพชรช่วยในการดูแลบริหารจัดหารกำลังการผลิตนมวันละ42ตันมีปริมาณนมที่เกินโควต้าการผลิตวันละประมาณ3ตันจึงต้องมีการนำมาบริหารจัดการเพื่อให้เกิดมูลค่าโดยการแปรรูปเป็นนมยูเอชทีนมพาสเจอร์ไรซ์และผลิตภัณ์ที่เกี่ยวข้องกับนมซึ่งโครงการยกระดับแปลงใหญ่ฯสามารถช่วยลดต้นทุนการผลิตลงได้อย่างมากจากที่ต้องจ้างผลิตกลุ่มสามารถนำผลผลิตส่วนเกินมาแปรรูปและจำหน่ายเป็นผลิตภัณฑ์กลุ่มได้กว่าวันละ100กก.ซึ่งมีกำไรกว่า3เท่าตัวนับเป็นการลดต้นทุนการผลิตและเพิ่มมูลค่านมและเชื่อมโยงการตลาดให้กับผลิตของกลุ่มได้อย่างครบวงจรซึ่งเมื่อกลุ่มมีผลประกอบการที่ดีก็มีแผนจะเพิ่มกำลังการผลิตเพื่อจะได้นำนมส่วนเกินมาทำผลิตภัณฑ์เพิ่มเติมได้อีกสินค้าของกลุ่มที่ผลิตนับได้ว่าเป็นนมคุณภาพแท้และช่วยระบายนมที่ล้นตลาดสามารถสร้างรายได้ให้ชุมชนได้เป็นอย่างดี
ทั้งนี้รองปลัดกระทรวงเกษตรและสหกรณ์ได้ชื่นชมกลุ่มแปลงใหญ่ที่มีความเข้มแข็งสามารถต่อยอดกิจกรรมตอบโจทย์ความต้องการของสมาชิกและดำเนินการได้ครบทั้งวงจรเป็นไปตามวัตถุประสงค์โครงการยกระดับแปลงใหญ่ฯที่กระทรวงเกษตรฯได้สนับสนุนไปและกำชับให้เจ้าหน้าที่ที่เกี่ยวข้องและกลุ่มช่วยติดตามดำเนินการให้สมาชิกช่วยกันในเรื่องการควบคุมคุณภาพฟาร์มโคนมให้ผ่านมาตรฐานให้ครบ100%ซึ่งจะช่วยเพิ่มศักยภาพให้การจัดการตลาดนมของประเทศมีประสิทธิภาพต่อไป
วันอังคารที่ 9 พฤศจิกายน 2564
สำนักงานกิจการยุติธรรม รับนโยบายรัฐมนตรีว่าการกระทรวงยุติธรรม เร่งหาแนวทางแก้กฎหมายส่งเสริม-คุ้มครองสิทธิมนุษยชนเพื่อเสนอ ครม.
สำนักงานกิจการยุติธรรม รับนโยบายรัฐมนตรีว่าการกระทรวงยุติธรรม เร่งหาแนวทางแก้กฎหมายส่งเสริม-คุ้มครองสิทธิมนุษยชนเพื่อเสนอ ครม. หลังยังพบช่องโหว่ในการจัดระเบียบทะเบียนประวัติอาชญากร จนส่งผลกระทบต่อ ปชช. ในการดำเนินชีวิตแม้เจ้าตัวจะล้างมลทินไปหมดแล้ว
พันตำรวจโท พงษ์ธร ธัญญสิริ ผู้อำนวยการสำนักงานกิจการยุติธรรม เปิดเผยว่า นายวิษณุ เครืองาม รองนายกรัฐมนตรี ได้มอบหมายให้กระทรวงยุติธรรม เป็นหน่วยงานหลักในการพิจารณาแนวทางในการส่งเสริมและคุ้มครองสิทธิมนุษยชน โดยนายสมศักดิ์ เทพสุทิน รัฐมนตรีว่าการกระทรวงยุติธรรม เล็งเห็นถึงปัญหาด้านสิทธิมนุษยชน จึงสั่งการให้สำนักงานกิจการยุติธรรม เป็นหน่วยงานกลางในการประสานงานระหว่างหน่วยงานกระบวนการยุติธรรมที่เกี่ยวข้อง และจัดประชุมร่วมกับ สำนักงานศาลยุติธรรม สำนักงานอัยการสูงสุด สำนักงานคณะกรรมการกฤษฎีกา สำนักงานตำรวจแห่งชาติ กรมคุ้มครองสิทธิและเสรีภาพ และสำนักงานคณะกรรมการสิทธิมนุษยชนแห่งชาติ เพื่อพิจารณาข้อเสนอแนะมาตรการหรือแนวทางในการส่งเสริมและคุ้มครองสิทธิมนุษยชนในกระบวนการบริหารจัดการทะเบียนประวัติอาชญากร ซึ่งในที่ประชุมได้พิจารณาให้แก้ไขปรับปรุงกฎหมาย กฎ ระเบียบ หรือคำสั่งที่เกี่ยวข้อง ให้สอดคล้องกับหลักสิทธิมนุษยชนตามหน้าที่และอำนาจ และเพื่อเป็นการบริหารจัดการทะเบียนประวัติอาชญากรของไทยให้มีความสอดคล้องกับหลักสิทธิมนุษยชนมากยิ่งขึ้น หลังจากคณะกรรมการสิทธิมนุษยชนแห่งชาติ ได้ศึกษารวบรวมข้อเท็จจริงและวิเคราะห์ปัญหาจนพบว่า กระบวนการจัดเก็บทะเบียนประวัติอาชญากร ส่งผลกระทบด้านสิทธิมนุษยชนและเป็นสาเหตุสำคัญประการหนึ่งที่ทำให้ผู้พ้นโทษไม่สามารถกลับมาใช้ชีวิตในสังคมได้ตามปกติ รวมถึงการคุ้มครองสิทธิเจ้าของข้อมูลในเชิงบูรณาการยังไม่มีประสิทธิภาพเท่าที่ควร เช่น ไปกระทบต่อเสรีภาพในการประกอบอาชีพ เพราะโดนปฏิเสธไม่รับเข้าทำงาน หรือกรณีนายจ้างนำประวัติอาชญากรของผู้ร้องที่เคยถูกดำเนินคดีอาญาขณะเป็นเยาวชนมาประกอบการพิจารณาจนถูกปฏิเสธในที่สุด นอกจากนี้ อีกหนึ่งปัญหาที่พบคือฐานข้อมูลทะเบียนประวัติอาชญากรยังคงมีชื่ออยู่ในทะเบียนประวัติฯ แม้เจ้าตัวจะล้างมลทินจนหมดแล้วก็ตาม
“นอกจากนี้ ควรเร่งรัดปรับปรุงประมวลระเบียบการตำรวจไม่เกี่ยวกับคดี ลักษณะที่ 32 การพิมพ์ลายนิ้วมือ โดยให้มีการแยกบัญชีประวัติผู้ต้องหาหรือจำเลยซึ่งคดีอยู่ระหว่างพิจารณา และบัญชีบุคคลที่ศาลมีคำพิพากษาถึงที่สุดว่ากระทำความผิด รวมถึงบันทึกข้อมูลการล้างมลทินไว้ในทะเบียนประวัติอาชญากร และให้สำนักงานกิจการยุติธรรมในฐานะเจ้าของร่างพระราชบัญญัติประวัติอาชญากรรม พ.ศ. .... พิจารณาทบทวนกรณีฐานความผิดที่จำเป็นต้องมีการเปิดเผย หรือกรณีไม่เปิดเผยให้ชัดเจน ซึ่งต้องชั่งน้ำหนักระหว่างการคุ้มครองสิทธิของเจ้าของประวัติอาชญากรรมและการคุ้มครองสังคมให้ชัดเจน เพื่อเสนอต่อคณะรัฐมนตรีต่อไป” พันตำรวจโท พงษ์ธร ระบุ
วันอังคารที่ 22 กุมภาพันธ์ 2565
นายกฯ พอใจเศรษฐกิจไทยปี 64 เติบโต 1.6% สูงกว่าคาด ย้ำเดินหน้าฟื้นฟูประเทศต่อเนื่อง
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม พอใจการขยายตัวทางเศรษฐกิจในปี 2564 หลังรับรายงานข้อมูลเศรษฐกิจไตรมาสที่ 4/64 และทั้งปี 2564 จากสำนักงานสภาพัฒนาการเศรษฐกิจและสังคมแห่งชาติ (สศช.) หรือสภาพัฒน์ ว่าทั้งปี 2564 เศรษฐกิจไทยเติบโตได้ 1.6% ซึ่งสูงกว่าที่ สศช. ได้ประมาณการไว้ 1.2%
.
การเติบโตในหลายส่วนเป็นผลจากมาตรการต่าง ๆ ของรัฐบาล เช่น มาตรการเยียวยา แบ่งเบาภาระค่าใช้จ่าย การบริโภคและลงทุนของรัฐจากการเร่งรัดการเบิกจ่าย ภาคการท่องเที่ยวที่ฟื้นตัวจากการทยอยเปิดประเทศรับนักท่องเที่ยว เป็นต้น
.
พร้อมย้ำว่าในปีนี้ (2565) รัฐบาลจะเดินหน้าอย่างเต็มที่ฟื้นฟูประเทศในภาคท่องเที่ยว เร่งการลงทุนภาครัฐ ผลักดันการส่งออก ดูแลปัญหาหนี้สินครัวเรือน ควบคู่ไปกับการดูแลการแพร่ระบาดให้อยู่ในวงจำกัด
.
อ่านเพิ่มเติม คลิกhttps://www.thaigov.go.th/news/contents/details/51760
#ไทยคู่ฟ้า#ร่วมต้านโควิด19
-------------------
วันเสาร์ที่ 19 มีนาคม 2565
ที่ปรึกษารัฐมนตรีฯ สุชาติและคณะ ลงพื้นที่เยี่ยมชมความคืบหน้าโครงการอุตสาหกิจกัญชงแบบครบวงจร พร้อมแลกเปลี่ยนข้อมูลและหารือถึงแนวทางการผลักดันกัญชงให้เป็นพืชเศรษฐกิจทางเลือกใหม่
ที่ปรึกษารัฐมนตรีฯ สุชาติและคณะ ลงพื้นที่เยี่ยมชมความคืบหน้าโครงการอุตสาหกิจกัญชงแบบครบวงจร พร้อมแลกเปลี่ยนข้อมูลและหารือถึงแนวทางการผลักดันกัญชงให้เป็นพืชเศรษฐกิจทางเลือกใหม่
ที่ปรึกษารัฐมนตรีฯ สุชาติและคณะ ลงพื้นที่เยี่ยมชมความคืบหน้าโครงการอุตสาหกิจกัญชงแบบครบวงจร พร้อมแลกเปลี่ยนข้อมูลและหารือถึงแนวทางการผลักดันกัญชงให้เป็นพืชเศรษฐกิจทางเลือกใหม่
(วันที่ 18 มีนาคม 2565) นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม พร้อมด้วยนายจุลพงษ์ ทวีศรี รองปลัดกระทรวงอุตสาหกรรม นางอนงค์ ไพจิตรประภาภรณ์ ผู้อำนวยการสถาบันอาหาร นายสุนัย พิริยสกุลพัฒน์ อุตสาหกรรมจังหวัดมุกดาหารและคณะกระทรวงอุตสาหกรรม ร่วมลงพื้นที่เยี่ยมชมความคืบหน้าโครงการอุตสาหกิจกัญชงแบบครบวงจร พร้อมแลกเปลี่ยนข้อมูลและหารือถึงแนวทางการผลักดันกัญชงให้เป็นพืชเศรษฐกิจทางเลือกใหม่เพื่อยกระดับรายได้ให้กับเกษตรกร โดยมี นายวิรัตน์ กุลตังวัฒนา ประธานกรรมการบริหารบริษัทฯ และคณะผู้บริหารให้การต้อนรับ ณ บริษัทเอ็นเนอร์โกร (ประเทศไทย) จำกัด บ้านโค้งสำราญ ต.คำอาฮวน อ.เมืองมุกดาหาร จ.มุกดาหาร
ทั้งนี้ บริษัทเอ็นเนอร์โกร (ประเทศไทย) จำกัด เป็นบริษัทเอกชนรายแรกของประเทศที่ได้รับการรับรองมาตรฐาน GAP (มกษ. 3502-2561) ทั้งระบบ Indoor, Green House, Outdoor และเป็นโรงงานผลิตสารสกัดที่ใช้เทคโนโลยีและนวัตกรรมการสกัดที่ทันสมัย มีศักยภาพในการผลิตสารสกัดกัญชง สาร CBD และน้ำมันเมล็ดกัญชงที่ได้คุณภาพมาตรฐานสามารถนำไปพัฒนาเป็นผลิตภัณฑ์อาหาร เครื่องดื่ม ผลิตภัณฑ์เพื่อสุขภาพและเครื่องสำอางมูลค่าสูงที่สร้างมูลค่าเชิงพาณิชย์ พร้อมแลกเปลี่ยนข้อมูลและหารือถึงแนวทางการผลักดันกัญชงให้เป็นพืชเศรษฐกิจทางเลือกใหม่เพื่อยกระดับรายได้ให้กับเกษตรกรในพื้นที่จังหวัดมุกดาหาร ยกระดับมาตรฐานกระบวนการผลิตและแปรรูปกัญชงเป็นผลิตภัณฑ์ที่มีคุณภาพและปลอดภัย สร้างความเชื่อมั่นและเกิดประโยชน์ต่อผู้บริโภคในอนาคต
#กัญชง
#กระทรวงอุตสาหกรรม
#สถาบันอาหาร
วันจันทร์ที่ 21 มีนาคม 2565
กสร. เตือนนายจ้าง หากให้ลูกจ้างทำงานเกี่ยวกับสารเคมี ต้องแจ้งให้ลูกจ้างทราบข้อมูลอันตราย และเข้าใจวิธีการทำงานที่ถูกต้องเพื่อความปลอดภัย
กรมสวัสดิการและคุ้มครองแรงงาน เตือนนายจ้างต้องแจ้งให้ลูกจ้างที่ทำงานเกี่ยวกับสารเคมีอันตรายทราบและเข้าใจวิธีการในการทำงานที่ถูกต้อง และลูกจ้างต้องปฏิบัติตามคู่มือที่นายจ้างจัดทำให้อย่างเคร่งครัดเพื่อความปลอดภัยและสุขภาพอนามัยที่ดีในการทำงาน
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) เปิดเผยว่า นายสุชาติ ชมกลิ่น รัฐมนตรีว่าการกระทรวงแรงงาน มีความห่วงใยในความปลอดภัยและสุขภาพอนามัยของลูกจ้างที่ต้องปฏิบัติงานเกี่ยวกับสารเคมีอันตราย เนื่องจากมีความใกล้ชิดกับสารเคมีจนอาจจะเป็นเหตุทำให้ลูกจ้างได้รับอันตราย กรมสวัสดิการและคุ้มครองแรงงานจึงขอให้นายจ้างปฏิบัติตามกฎกระทรวงกำหนดมาตรฐานในการบริหาร จัดการ และดำเนินการด้านความปลอดภัย อาชีวอนามัยและสภาพแวดล้อมในการทำงานเกี่ยวกับสารเคมีอันตราย พ.ศ. 2556 ซึ่งกำหนดให้นายจ้างที่ให้ลูกจ้างทํางานเกี่ยวกับสารเคมีอันตรายต้องแจ้งให้ลูกจ้างทราบและเข้าใจวิธีการในการทํางานที่ถูกต้องและปลอดภัย พร้อมทั้งจัดให้มีมาตรการควบคุมลูกจ้างให้ปฏิบัติตามวิธีการดังกล่าว ในการนี้ให้นายจ้างจัดทําคู่มือเกี่ยวกับแนวปฏิบัติและขั้นตอนในการทํางานเกี่ยวกับสารเคมีอันตราย คําแนะนําลูกจ้างเกี่ยวกับการป้องกันอันตราย ความหมายของข้อมูลที่มีบนฉลากและเอกสารข้อมูลความปลอดภัยของสารเคมีอันตรายด้วย ซึ่งหากนายจ้างฝ่าฝืนหรือไม่ปฏิบัติตามกฎกระทรวงดังกล่าวจะมีความผิดโดยมีโทษจำคุกไม่เกิน 1 ปี หรือปรับไม่เกิน 4 แสนบาท หรือทั้งจำทั้งปรับ
อธิบดี กสร. กล่าวเพิ่มเติมว่า ในส่วนของลูกจ้างขอให้ปฏิบัติตามวิธีการทํางานที่ถูกต้องและปลอดภัยตามคู่มือการปฏิบัติงานที่นายจ้างจัดทําขึ้นอย่างเคร่งครัด เพื่อความปลอดภัยและสุขภาพอนามัยที่ดีในการทำงาน หากมีข้อสงสัยสามารถสอบถามได้ที่กองความปลอดภัยแรงงาน โทรศัพท์ 0 2448 9128 - 39 หรือ โทรสายด่วน 1506 กด 3 และ 1546
วันเสาร์ที่ 14 พฤษภาคม 2565
รัฐมนตรีว่าการกระทรวงยุติธรรม สั่ง เรือนจำ ห้ามกักตัวผู้ต้องขัง 15 -​21 วัน หาโควิด เมื่อพ้นโทษ หลังได้รับร้องเรียน
รัฐมนตรีว่าการกระทรวงยุติธรรม สั่ง เรือนจำ ห้ามกักตัวผู้ต้องขัง 15 -​21 วัน หาโควิด เมื่อพ้นโทษ หลังได้รับร้องเรียน เตือน เป็นสิ่งไม่ถูกต้อง ชี้ ต้องตรวจก่อนพ้นโทษ ขู่ ลงโทษหนักหากพบ ขอญาติผู้ต้องขัง ไม่ต้องห่วง
วันที่ 14 พฤษภาคม 2565 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า ตนได้รับเรื่องร้องเรียนมาว่า เมื่อผู้ต้องขังพ้นโทษในเรือนจำแล้ว ยังต้องถูกกักตัว 15-21 วัน เพื่อตรวจหาเชื้อโควิด-19 ซึ่งเรื่องนี้ ตนได้กำชับกรมราชทัณฑ์ไปแล้วว่า เป็นสิ่งที่ไม่ถูกต้อง เพราะต้องมีการตรวจหาเชื้อโควิด ก่อนพ้นโทษ และเมื่อเขาพ้นโทษ ก็ต้องปล่อยตัวได้ทันที โดยอย่าพยายามกักกันเขาเพิ่ม
นายสมศักดิ์ กล่าวอีกว่า เรื่องนี้ ทางอธิบดีกรมราชทัณฑ์ ได้รายงานกลับมาแล้วว่า ไม่มีนโยบายกักตัว 15-21 วัน เมื่อผู้ต้องขังพ้นโทษ ตนจึงได้ให้ปฎิบัติตามแนวทางนี้ทั้งหมด โดยไม่มีการกักตัวเมื่อพ้นโทษ เพราะทางเรือนจำ จะทราบอยู่แล้วว่าใครจะพ้นโทษบ้าง ก็แค่แยกออกมากักตัวก่อนล่วงหน้า เมื่อถึงกำหนดเขาก็จะได้รับการปล่อยตัวตามสิทธิ
"การร้องเรียนเรื่องนี้ ผมไม่อยากให้เกิดขึ้นอีก เพราะกระทรวงยุติธรรม ไม่มีนโยบายแบบนี้ ดังนั้น ขอให้ผู้บัญชาการเรือนจำทั่วประเทศ เข้มงวดกับเรื่องนี้ด้วย เพราะผู้ต้องขังควรได้รับอิสรภาพทันที เมื่อพ้นโทษต้องขัง เราไม่มีสิทธิกักตัวเขาต่อ ผมขอให้ทางญาติผู้ต้องขัง สบายใจได้ ไม่ต้องเป็นห่วงในเรื่องนี้ และหากพบมีเรือนจำใดกระทำ ก็ขอให้ร้องเรียนมายังผมได้ตลอด ผมจะลงโทษอย่างหนัก " รมว.ยุติธรรม กล่าว
วันจันทร์ที่ 10 มกราคม 2565
กอช. จัดงานมอบรางวัลการประกวดภาพยนตร์สั้น หัวข้อ “ออมกับ กอช.  เพื่อความมั่นคงในอนาคต” ผ่านระบบออนไลน์เสมือนจริง (Virtual Event)
กองทุนการออมแห่งชาติ หรือ กอช. จัดงานมอบรางวัลการประกวดภาพยนตร์สั้น หัวข้อ  “ออมกับ กอช. เพื่อความมั่นคงในอนาคต” เนื่องในวันเด็กแห่งชาติ ประจำปี 2565 ในรูปแบบออนไลน์เสมือนจริง (Virtual Event) เมื่อวันที่ 8 มกราคม 2565
นางสาวชุณหจิต สังข์ใหม่ รองปลัดกระทรวงการคลัง ปฏิบัติหน้าที่แทนประธานกรรมการ กองทุนการออมแห่งชาติ เป็นประธานในงานมอบรางวัลการประกวดภาพยนตร์สั้น หัวข้อ “ออมกับ กอช. เพื่อความมั่นคงในอนาคต” เนื่องในวันเด็กแห่งชาติ ประจำปี 2565 โดยมี นายบุญธรรม เลิศสุขีเกษม กรรมการผู้ทรงคุณวุฒิด้านสวัสดิการชุมชน และประธานอนุกรรมการประชาสัมพันธ์และการตลาด กองทุนการออมแห่งชาติ กล่าวถึงความสำคัญภาพรวมการจัดการประกวดภาพยนตร์สั้น พร้อมด้วย นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ ผ่านการจัดงานในรูปแบบออนไลน์เสมือนจริง (Virtual Event) โดยมีผู้ที่ได้รับรางวัลแต่ละประเภท ดังนี้
รางวัลระดับประเทศ
รางวัลชนะเลิศ ได้แก่ เรื่อง “OH My Gosh ออมเงินกับพระเจ้า” ทีม Malai Team โรงเรียนวรนารีเฉลิม จังหวัดสงขลา
ประเภทมัธยมศึกษาตอนปลายหรือเทียบเท่า
ระดับกรุงเทพมหานคร
รางวัลชนะเลิศ ได้แก่ เรื่อง “ออมสบาย” ทีม มนว. โปรดักชัน โรงเรียนมัธยมนาคนาวาอุปถัมภ์
รางวัลรองชนะเลิศอันดับ 1 ได้แก่ เรื่อง “ออมเพื่ออนาคต” ทีม 3ก โรงเรียนสิริรัตนาธร
รางวัลรองชนะเลิศอันดับ 2 ได้แก่ เรื่อง “ออมวันนี้ไม่มีอด” ทีม พลังวัยใส โรงเรียนราชวินิต
ระดับภูมิภาค ประกอบด้วย ภาคเหนือ ภาคกลาง ภาคตะวันออกเฉียงเหนือ และภาคใต้
รางวัลระดับภูมิภาค – ภาคเหนือ
รางวัลชนะเลิศ ได้แก่ เรื่อง “วัยรุ่นยุคใหม่ ใส่ใจการออม” ทีม ขบวนการ 5 สี โรงเรียนสามัคคีวิทยาคม จังหวัดเชียงราย
รางวัลรองชนะเลิศอันดับ 1 ได้แก่ เรื่อง “กิเลส” ทีม ไก่สมัครเล่น โรงเรียนขุนยวมวิทยา จังหวัดแม่ฮ่องสอน
รางวัลระดับภูมิภาค – ภาคกลาง
รางวัลชนะเลิศ ได้แก่ เรื่อง “วันวาน” ทีม For Future โรงเรียนอยุธยานุสรณ์ จังหวัดพระนครศรีอยุธยา
รางวัลระดับภูมิภาค – ภาคใต้
รางวัลชนะเลิศ ได้แก่ เรื่อง “OH My Gosh ออมเงินกับพระเจ้า” ทีม Malai Team โรงเรียนวรนารีเฉลิม จังหวัดสงขลา
รางวัลรองชนะเลิศอันดับ 1 ได้แก่ เรื่อง “งวดนี้รวย” ทีม Scspt 64 โรงเรียนสตรีพัทลุง จังหวัดพัทลุง
รางวัลระดับภูมิภาค – ภาคตะวันออกฉียงเหนือ
รางวัลชนะเลิศ ได้แก่ เรื่อง “อนาคตสดใสฝากใจไว้ที่ กอช.” ทีม หนังสั้นมหิศราธิบดี โรงเรียนมหิศราธิบดี จังหวัดนครราชสีมา
รางวัลรองชนะเลิศอันดับ 1 ได้แก่ เรื่อง “สิ่งเล็กๆที่เรียกว่า "การออม"” ทีม DTS Channel โรงเรียนปักธงชัยประชานิรมิต จังหวัดนครราชสีมา
รางวัลรองชนะเลิศอันดับ 2 ได้แก่ เรื่อง “ต้นกล้า ว่าที่เสี่ย” ทีม โรงเรียนโพนสูงประชาสรรค์ จังหวัดร้อยเอ็ด
ประเภทบุคคลทั่วไป
รางวัลรองชนะเลิศอันดับ 1 ได้แก่ เรื่อง “พินัยกรรม” ทีม N.M.T. Entertainment โรงเรียนนวมินทราชูทิศ ทักษิณ จังหวัดสงขลา
รางวัลรองชนะเลิศอันดับ 2 ได้แก่ เรื่อง “พนักงานรักษาเงินออม” ทีม ชุมพรฟิล์ม
ทั้งนี้ กอช. ต้องขอขอบคุณน้องๆ และผู้ที่สนใจทุกทีมที่ส่งผลงานเข้าร่วมประกวดกิจกรรมในครั้งนี้ สำหรับผลงานที่ได้รับรางวัลทุกรางวัล สามารถติดตามชมได้ที่ เว็บไซต์ กอช. “www.nsf.or.th” และเฟซบุ๊ก กองทุนการออมแห่งชาติ สอบถามข้อมูลเพิ่มเติมได้ที่สายด่วนเงินออม โทร. 02-049-9000
วันอังคารที่ 12 เมษายน 2565
ศบค.กำชับเข้มมาตรการ COVID Free Setting และ 2U ตลอดสงกรานต์
วันเสาร์ที่ 9 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
ศบค. มอบหมายให้คณะกรรมการโรคติดต่อจังหวัด ประเมิน กำกับ เฝ้าระวัง และควบคุมการปฏิบัติตามมาตรการ COVID Free Setting ในการจัดกิจกรรมรวมกลุ่มช่วงเทศกาลสงกรานต์ และกิจการต่าง ๆ ที่มีคนไปรวมตัวจำนวนมาก เช่น ท่าอากาศยาน สถานีขนส่ง ร้านอาหาร ตลาด ศาสนสถาน สถานที่ท่องเที่ยว และเน้นมาตรการ 2U คือ Universal Prevention ทุกคนป้องกันตนเอง สวมหน้ากากอนามัย เว้นระยะห่าง ลดโอกาสเสี่ยงจากการรับประทานอาหารร่วมกันเป็นเวลานาน และ Universal Vaccination ฉีดวัคซีนป้องกันโรคโควิด-19 แก่ประชาชนทุกกลุ่มอายุก่อนเทศกาลสงกรานต์ โดยเฉพาะผู้สูงอายุและผู้มีโรคเรื้อรัง พร้อมจัดเตรียมแผนเผชิญเหตุไว้รองรับหากเกิดการระบาดเพิ่มขึ้น ระหว่าง หรือ หลัง เทศกาล
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 11 พฤษภาคม 2565
โฆษกรัฐบาลเผย นายกฯ ชื่นชม “ธัชกร บัวศรี” คว้าแชมป์การแข่งขันจักรยานยนต์ชิงแชมป์โลก JuniorGP ที่ประเทศโปรตุเกส สร้างชื่อเสียงให้ประเทศไทย
โฆษกรัฐบาลเผย นายกฯ ชื่นชม “ธัชกร บัวศรี” คว้าแชมป์การแข่งขันจักรยานยนต์ชิงแชมป์โลก JuniorGP ที่ประเทศโปรตุเกส สร้างชื่อเสียงให้ประเทศไทย
วันนี้ (11 พฤษภาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมและยินดีกับ นายธัชกร บัวศรี หรือ “ก๊องส์” นักบิดดาวรุ่งไทยวัย 21 ปี ที่สามารถคว้าชัยชนะจากการแข่งขันจักรยานยนต์ดาวรุ่งชิงแชมป์โลก รายการ เอฟไอเอ็ม จูเนียร์จีพี เวิลด์ แชมเปี้ยนชิพ (FIM JuniorGP World Championship) สนามแรกแห่งฤดูกาล 2022 ซึ่งจัดขึ้น ณ สนามเซอร์กิโต เดอ เอสโตริล (Circuito do Estoril) ประเทศโปรตุเกส เมื่อวันที่ 8 พฤษภาคม 2565 ที่ผ่านมา ถือเป็นการสร้างประวัติศาสตร์นักบิดไทยคนแรกที่คว้าชัยชนะในการแข่งขันในครั้งนี้
โฆษกประจำสำนักนายกรัฐมนตรี กล่าวว่า นายธัชกร บัวศรี ทำผลงานได้ดีเยี่ยมขึ้นนำในโค้งแรก อยู่ในกลุ่มท็อป 5 อย่างต่อเนื่อง ก่อนแซงขึ้นนำในรอบสุดท้าย นักบิดไทยเข้ามาในอันดับ 2 แต่ผู้เข้าแข่งขันที่เข้ามาคันแรกถูกปรับอันดับในรอบสุดท้าย ส่งผลให้นักบิดไทยสร้างประวัติศาสตร์คว้าชัยชนะครั้งแรกได้สำเร็จ จากนักบิดแถวหน้าของโลกกว่า 30 คนมาครอง ด้วยเวลารวม 30 นาที 04.966 วินาที ทำให้ “ก๊องส์-ธัชกร บัวศรี” รั้งจ่าฝูงบนตารางด้วยแต้มสะสม 25 คะแนนเต็ม และมีกำหนดแข่งขันจูเนียร์จีพีสนามที่ 2 ต่อไป ณ สนามเซอร์กิต ริคาร์โด ทอร์โม (Circuit Ricardo Tormo) เมืองบาเลนเซีย ประเทศสเปน ระหว่างวันที่ 21-22 พฤษภาคม 2565 นี้
“นายกรัฐมนตรีชื่นชมในความมุ่งมั่นตั้งใจและความพยายามฝึกฝนของนักกีฬาจนสามารถคว้าชัยในการแข่งขันระดับโลกมาได้สำเร็จ สร้างความภาคภูมิใจให้แก่ตนเองและคนไทยทั้งประเทศ และขอบคุณผู้มีส่วนเกี่ยวข้องทุกฝ่าย ในการร่วมผลักดันนักกีฬาไทยไปสู่เวทีระดับนานาชาติ โดยขอให้คำนึงว่าตนเปรียบเหมือนทูตวัฒนธรรมคนหนึ่ง ยึดหลักการมีน้ำใจนักกีฬา และหมั่นสร้างมิตรภาพระหว่างผู้ร่วมการแข่งขันเพื่อภาพลักษณ์ที่ดี ทั้งนี้ หวังเป็นอย่างยิ่งว่าชัยชนะที่ไทยได้รับตลอดมา จะสามารถเป็นแรงบันดาลใจให้แก่เยาวชนให้ใช้เวลาว่างให้เป็นประโยชน์ และตั้งใจทำสิ่งที่ชอบอย่างมุ่งมั่นตั้งใจทำอย่างเต็มที่ เพื่อบรรลุเป้าหมายที่หวังไว้” นายธนกร กล่าว
วันอังคารที่ 5 กรกฎาคม 2565
ครม. เห็นชอบ การบริหารจัดการการทำงานของคนต่างด้าว 4 สัญชาติ  กัมพูชา ลาว เมียนมา และเวียดนาม เพื่อรองรับการฟื้นฟูประเทศภายหลังการผ่อนคลายมาตรการป้องกันโควิด-19
ครม. เห็นชอบ การบริหารจัดการการทำงานของคนต่างด้าว 4 สัญชาติ  กัมพูชา ลาว เมียนมา และเวียดนาม เพื่อรองรับการฟื้นฟูประเทศภายหลังการผ่อนคลายมาตรการป้องกันและควบคุมโรคติดเชื้อไวรัส โควิด-19
วันที่ 5 กรกฎาคม 2565 นายธนกร วังบุญคงชนะ โฆษกประจำสำนักนายกรัฐมนตรี แถลงมติคณะรัฐมนตรี เรื่องการบริหารจัดการการทำงานของคนต่างด้าวสัญชาติกัมพูชา ลาว เมียนมาและเวียดนาม เพื่อรองรับการฟื้นฟูประเทศ ภายหลังการผ่อนคลายมาตรการป้องกันและควบคุมโรคติดเชื้อไวรัสโคโรนา 2019 โดยเห็นร่างประกาศกระทรวงมหาดไทยและกระทรวงแรงงาน จำนวน 15 ฉบับ
โดยมีรายละเอียด ดังนี้
1.เห็นชอบให้ กลุ่มคนต่างด้าวที่มีสถานะถูกต้อง ที่ประสงค์จะทำงานต่อไป ซึ่งประกอบด้วยกลุ่มมติครม. 29 ธ.ค. 63 มติครม. 13 ก.ค. 64 มติครม. 28 ก.ย. 64 จำนวนประมาณ 1,690,000 คน อยู่และทำงานได้ไม่เกิน 13 ก.พ. 68
2.เห็นชอบให้กลุ่มคนต่างด้าวที่มีสถานะไม่ถูกต้อง ที่ประสงค์จะทำงานและมีนายจ้าง สามารถอยู่และทำงานเป็นการชั่วคราวได้ไม่เกินวันที่ 13 ก.พ. 66 โดยหากประสงค์จะทำงานต่อไป สามารถอยู่และทำงานเป็นการชั่วคราวได้ไม่เกินวันที่ 13 ก.พ. 68 โดยต้องดำเนินการตามประกาศกระทรวงมหาดไทยและประกาศกระทรวงแรงงานที่เกี่ยวข้อง ซึ่งได้รับทราบ ข้อมูลจากนายจ้างสถานประกอบการว่ายังมีความต้องการแรงงานประมาณไม่น้อยกว่า 120,000 คน
สำหรับแนวทางการดำเนินการของกลุ่มคนต่างด้าวที่มีสถานะถูกต้อง หรือแรงงานต่างด้าวที่ใบอนุญาตทำงานหมดอายุวันที่ 13 ก.พ. 66 จะแบ่ง เป็น 2 กลุ่ม ได้แก่ 1) กลุ่มที่รับการตรวจลงตราหรือตรวจอนุญาตให้อยู่ในราชอาณาจักรฯ ภายในวันที่ 1 ส.ค. 65 หากต้องการทำงานต่อไป ให้ยื่นขอต่อใบอนุญาตทำงานและดำเนินการ ตามขั้นตอนที่กำหนด ก่อนใบอนุญาตเดิมสิ้นอายุ เพื่อทำงานได้อีก 2 ปี (13 ก.พ. 68) โดยครม. เห็นชอบให้ ขยายระยะเวลาการตรวจลงตราจนถึงวันที่ 13 ก.พ. 66 (จากเดิมวันที่ 1 ส.ค. 65) และ 2) กลุ่มที่รับการตรวจลงตราหรือตรวจอนุญาตให้อยู่ในราชอาณาจักรฯ ภายหลังวันที่ 1 ส.ค. 65 หากต้องการทำงานต่อไป ให้ยื่นขอต่อใบอนุญาตทำงานและดำเนินการตามขั้นตอนที่กำหนด ก่อนใบอนุญาตเดิมสิ้นอายุ โดยนายทะเบียน จะอนุญาตให้ทำงานคราวละ 1 ปี รวม 2 ครั้ง ถึงวันที่ 13 ก.พ. 68
ในส่วนการบริหารจัดการคนต่างด้าวที่มีสถานะไม่ถูกต้องตามกฎหมาย 4 สัญชาติ กัมพูชา ลาว เมียนมา และเวียดนาม ให้นายจ้างยื่นบัญชีรายชื่อแจ้งความต้องการจ้างแรงงานต่างด้าว (Name list) ต่อกรมการจัดหางาน จากนั้นจะต้องยื่นคำขออนุญาตทำงานแทนคนต่างด้าวภายใน 60 วัน หลังยื่น Name List และชำระค่าธรรมเนียมค่ายื่นคำขอฉบับละ 100 บาท และค่าธรรมเนียมใบอนุญาตทำงานฉบับละ 900 บาท ให้คนต่างด้าวใช้ใบรับคำขอดังกล่าวคู่กับใบเสร็จรับเงินเพื่อเป็นหลักฐานแสดงว่าคนต่างด้าวได้รับการผ่อนผันให้ทำงานได้จนกว่าจะได้รับใบอนุญาตทำงานตามกฎหมายว่าด้วยการบริหารจัดการการทำงานของคนต่างด้าว ซึ่งหลังดำเนินการตามขั้นตอนเสร็จสิ้นจะทำงานและอยู่ได้ถึง 13 ก.พ. 66 หากต้องการทำงานต่อไป ให้ยื่นขอต่อใบอนุญาตทำงานและดำเนินการตามขั้นตอนที่กำหนด ก่อนใบอนุญาตเดิมสิ้นอายุ โดยนายทะเบียนจะอนุญาตให้ทำงานคราวละ 1 ปี รวม 2 ครั้ง ถึงวันที่ 13 ก.พ. 68 เช่นเดียวกัน
ทั้งนี้การดำเนินการของคนทั้ง 2 กลุ่มจะสามารถเริ่มดำเนินการได้หลังจากประกาศกระทรวงมหาดไทยและประกาศกระทรวงแรงงานมีผลบังคับใช้แล้ว
วันศุกร์ที่ 24 กันยายน 2564
อนุทิน ตรวจเยี่ยมจุดให้บริการรณรงค์ฉีดวัคซีนโควิด 19 เนื่องในวันมหิดล ตั้งเป้าฉีด 1 ล้านโดสทั่วไทย
รองนายกรัฐมนตรีและรัฐมนตรีว่าการกระทรวงสาธารณสุข ลงพื้นที่ตรวจเยี่ยมจุดให้บริการฉีดวัคซีนโควิด 19 เนื่องในวันมหิดล คาดหากเป็นไปตามแผน สิ้นเดือนต.ค. ฉีดได้เกิน 50 ล้านโดส  สิ้นปีฉีดครอบคลุมตามเป้า 70%
รองนายกรัฐมนตรีและรัฐมนตรีว่าการกระทรวงสาธารณสุข ลงพื้นที่ตรวจเยี่ยมจุดให้บริการฉีดวัคซีนโควิด 19เนื่องในวันมหิดล คาดหากเป็นไปตามแผน สิ้นเดือนต.ค. ฉีดได้เกิน 50 ล้านโดส สิ้นปีฉีดครอบคลุมตามเป้า 70% จะช่วยควบคุมสถานการณ์การแพร่ระบาดมีประสิทธิภาพมากยิ่งขึ้น
วันนี้ (24 กันยายน 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการสาธารณสุข พร้อมด้วยคณะผู้บริหารกระทรวงสาธารณสุข ลงพื้นที่ตรวจเยี่ยมจุดให้บริการรณรงค์ฉีดวัคซีนป้องกันโรคโควิด 19 ที่ศูนย์การค้าเซ็นทรัล เวสต์เกต จ.นนทบุรี และสถานีกลางบางซื่อ และให้สัมภาษณ์ว่า เนื่องในวันนี้เป็นวันมหิดลซึ่งเป็นวันที่มีความหมายกับวงการแพทย์และสาธารณสุข เพื่อถวายเป็นพระราชกุศลแด่องค์สมเด็จพระมหิตลาธิเบศร อดุลยเดชวิกรม พระบรมราชชนก “พระบิดาแห่งการแพทย์แผนปัจจุบัน” ที่ทรงมีคุณูปการอันใหญ่หลวงต่อปวงชนชาวไทยอย่างหาที่สุดมิได้ กระทรวงสาธารณสุขจึงมีเจตนารมณ์รณรงค์ให้ประชาชนทั่วประเทศเข้ารับการฉีดโควิด 19ให้ได้ 1 ล้านโดส โดยจากการลงพื้นที่ศูนย์การค้าเซ็นทรัล เวสต์เกต จ.นนทบุรี มีการระดมทีมบุคลากรทางการแพทย์สังกัดกระทรวงสาธารณสุข พื้นที่อ.บางใหญ่ และอ.บางบัวทอง ร่วมกับภาคีเครือข่ายภาครัฐและเอกชน ให้บริการฉีดวัคซีนแอสตร้าเซนเนก้าเข็ม 2 แก่ประชาชนกลุ่มเป้าหมาย 11,954 คน และฉีดกระตุ้นเข็ม 3 จำนวน 500 คน รวมทั้งสิ้น 12,454 คน ซึ่งในวันนี้เริ่มการรณรงค์ฉีดวัคซีนกระตุ้นเข็ม 3 ให้กับผู้ที่ฉีดวัคซีนชิโนแวคครบ 2 เข็มในเดือนมี.ค.-พ.ค. ซึ่งหลังฉีดวัคซีนเข็ม 2 แล้ว 6 เดือนภูมิคุ้มกันอาจลดลง กระทรวงสาธารณสุขจึงฉีดวัคซีนกระตุ้นเพื่อเสริมภูมิคุ้มกันแก่ประชาชนอย่างต่อเนื่อง
ส่วนศูนย์ฉีดวัคซีนสถานีกลางบางซื่อ ในวันนี้ได้เริ่มให้บริการฉีดเข็มกระตุ้นเป็นวัคซีนแอสตร้าเซนเนก้าแก่ผู้ที่เคยได้รับวัคซีนซิโนแวคเข็ม 1 และ 2 จากศูนย์ฉีดวัคซีนกลางบางซื่อ จำนวน 15,000 คน และจะทยอยฉีดจนครบ 150,000 คน โดยใช้ฐานข้อมูลเดิมในการส่งSMS ให้กลุ่มเป้าหมายดังกล่าว เพื่อนัดหมายวันเวลาฉีดวัคซีนล่วงหน้า
นายอนุทินกล่าวต่อว่า กระทรวงสาธารณสุขได้เริ่มฉีดวัคซีนให้กับประชาชนจนถึงปัจจุบันแล้วกว่า 2 เดือน ขณะนี้ฉีดได้เกินกว่า 47 ล้านโดส หากเป็นไปตามแผนคาดว่าภายในสิ้นเดือนต.ค.นี้จะฉีดได้เกิน 50 ล้านโดส คาดสิ้นปีนี้คนไทยจะได้รับวัคซีนตามเป้าหมายครอบคลุม 70% ซึ่งจะทำให้การควบคุมสถานการณ์การแพร่ระบาดมีประสิทธิภาพมากยิ่งขึ้น เมื่อสามารถควบคุมสถานการณ์ได้จะมีความปลอดภัยระดับหนึ่ง จึงจะเริ่มผ่อนคลายมาตรการต่างๆ เพื่อให้ประชาชนกลับมาใช้ชีวิตให้เป็นปกติมากที่สุดเท่าที่จะทำได้
“กระทรวงสาธารณสุขยืนยันว่าวัคซีนที่ประชาชนทุกคนได้รับมีคุณภาพและปลอดภัย แม้วัคซีนจะไม่ได้ป้องกันการติดเชื้อ 100 % แต่คุณสมบัติที่ดีที่สุดของวัคซีนคือสามารถป้องกันอาการป่วยรุนแรงและลดการเสียชีวิตได้แม้ได้รับวัคซีนแล้วยังต้องคงพฤติกรรม ล้างมือ เว้นระยะห่าง และสวมหน้ากากอนามัย เพื่อให้ทุกคนสามารถกลับมาใช้ชีวิตอย่างเป็นปกติสุขได้โดยเร็ว” นายอนุทินกล่าว
************************************* 24 กันยายน 2564
วันศุกร์ที่ 5 พฤศจิกายน 2564
ครม. เคาะงบสนับสนุน 2 โครงการ พัฒนาวัคซีนโควิด ChulaCov19 และวัคซีนใบยา ฝีมือคนไทย
....
ที่ประชุม ครม. (4 พ.ย.) อนุมัติงบประมาณ 2,316 ล้านบาท สนับสนุนโครงการวิจัยและพัฒนาวัคซีนโควิด-19 หรือ ChulaCov19 mRNA ที่ผลิตและวิจัยโดยคนไทย เพื่อทำการทดสอบโดยเพื่อทำการทดสอบในระยะที่ 3 และการผลิตเพื่อขึ้นทะเบียนวัคซีนสำหรับการใช้ในภาวะฉุกเฉิน ซึ่งจะเป็นประโยชน์ต่อการผลิตวัคซีนชนิด mRNA อย่างครบวงจร ทำให้ไทยสามารถผลิตวัคซีนโควิด-19 ใช้ได้เอง และสามารถต่อยอดเทคโนโลยีนี้สู่การผลิตวัคซีนสำหรับป้องกันโรคอื่น ๆ รวมถึงโรคอุบัติใหม่ที่อาจเกิดขึ้นอีกในอนาคต
.
นอกจากนี้ ยังอนุมัติกรอบวงเงิน 1,309 ล้านบาท สนับสนุนโครงการวิจัยและพัฒนาวัคซีนป้องกันโรคโควิด-19Baiya (ผลิตจากใบยา) เพื่อวิจัยและพัฒนาวัคซีนโควิด-19 ให้ไทยสามารถผลิตวัคซีนโควิด-19 ได้ตั้งแต่ต้นน้ำด้วยตัวเองและผ่านการทดสอบในระยะต่างๆตามเกณฑ์มาตรฐานสากล ส่งผลให้ไทยมีข้อมูลการวิจัยและพัฒนาวัคซีนในประเทศที่น่าเชื่อถือตามมาตรฐานสากล
#ไทยคู่ฟ้า#ร่วมต้านโควิด19
-------------------
วันศุกร์ที่ 17 กันยายน 2564
โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สำนักงานปลัดกระทรวงกลาโหม พื้นที่ ศรีสมาน)
️สู่เป้าหมาย 33,000 คน ภายใน กันยายน 2564 ️
อัปเดต “ศูนย์ฉีดวัคซีนทางเลือก ซิโนฟาร์ม”อำนวยความสะดวกให้ประชาชน พื้นที่ปากเกร็ด จ.นนทบุรี
- ฉีดวันที่ 16 ก.ย.64 จำนวน 900 คน
- ฉีดไปแล้ว 26,000 คน
- ต้องฉีดอีก 7,000 คน
#โครงการกระจายวัคซีนทางเลือก
#สำนักงานปลัดกระทรวงกลาโหม
วันอังคารที่ 2 สิงหาคม 2565
ครม.อนุมัติหลักการร่างกฎกระทรวงกำหนดอัตราค่าธรรมเนียมสำหรับผู้ประกอบวิชาชีพวิศวกรรมควบคุม ลดค่าธรรมเนียมหลักฐานรับรองการได้รับอนุญาตให้เป็นผู้ประกอบวิชาชีพวิศวกรรมควบคุม
ครม.อนุมัติหลักการร่างกฎกระทรวงกำหนดอัตราค่าธรรมเนียมสำหรับผู้ประกอบวิชาชีพวิศวกรรมควบคุม ลดค่าธรรมเนียมหลักฐานรับรองการได้รับอนุญาตให้เป็นผู้ประกอบวิชาชีพวิศวกรรมควบคุม สำหรับบุคคลธรรมดาจากฉบับละ 500 บาท เหลือ 20 บาท
วันที่ 2 สิงหาคม 2565 น.ส.ไตรศุลีไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี (ครม.) อนุมัติหลักการร่างกฎกระทรวงกำหนดอัตราค่าธรรมเนียมสำหรับผู้ประกอบวิชาชีพวิศวกรรมควบคุม (ฉบับที่ …) พ.ศ. .... มีสาระสำคัญ เป็นการแก้ไขค่าธรรมเนียมหลักฐานรับรองการได้รับอนุญาตให้เป็นผู้ประกอบวิชาชีพวิศวกรรมควบคุม สำหรับบุคคลธรรมดา ในกรณีเพื่อนำไปใช้เป็นหลักฐานตามกฎกระทรวงกำหนดแบบคำขออนุญาต ใบอนุญาต ใบรับรอง คำสั่ง และแบบหนังสือตามกฎหมายว่าด้วยการควบคุมอาคาร พ.ศ. 2564 จากฉบับละ 500 บาท เป็นฉบับละ 20 บาท
ทั้งนี้เพื่อลดภาระค่าใช้จ่ายของประชาชนและสมาชิกสภาวิศวกร รวมถึงแยกการกำหนดอัตราค่าธรรมเนียมในส่วนของค่าใบแทนใบอนุญาตและค่าหลักฐานรับรองการได้รับอนุญาต และแยกการกำหนดอัตราค่าธรรมเนียมที่เกี่ยวข้องกับหนังสือรับรองการได้รับอนุญาตให้เป็นผู้ประกอบวิชาชีพวิศวกรรมควบคุม ในส่วนของการขอหนังสือรับรองตามกฎกระทรวงกำหนดให้มีความเหมาะสมยิ่งขึ้น ซึ่งสภาวิศวกรได้รายงานว่า การลดค่าธรรมเนียมหลักฐานรับรองการได้รับใบอนุญาตเป็นผู้ประกอบวิชาชีพวิศวกรรมควบคุมสำหรับบุคคลธรรมดาครั้งนี้ ไม่ได้ก่อให้เกิดผลกระทบต่อการดำเนินงานหรือการบริหารจัดการรายได้ของสภาวิศวกรหรือผลกระทบต่อรัฐแต่อย่างใด โดยการลดค่าธรรมเนียมดังกล่าวยังสามารถครอบคลุมในเรื่องค่าใช้จ่ายในการบำรุงรักษาระบบ และอุปกรณ์การให้บริการออกหลักฐานรับรองการได้รับใบอนุญาตเป็นผู้ประกอบวิชาชีพวิศวกรรมควบคุมผ่านระบบอิเล็กทรอนิกส์เป็นหลักได้อย่างเหมาะสม
วันอาทิตย์ที่ 15 สิงหาคม 2564
กรมการขนส่งทางราง กระทรวงคมนาคม สานต่อพัฒนาโครงข่ายระบบขนส่งมวลชนทางราง
ในเขตกรุงเทพมหานครและปริมณฑล เร่งพัฒนาพื้นที่ต่อเนื่อง ระยะที่ 2
กรมการขนส่งขนส่งทางราง (ขร.) กระทรวงคมนาคม ดำเนินการศึกษาเพื่อพัฒนาแบบจำลองการคาดการณ์ความต้องการเดินทางด้วยระบบรางและการพัฒนาโครงข่ายระบบขนส่งมวลชนทางรางในเขตกรุงเทพมหานครและปริมณฑล (พื้นที่ต่อเนื่อง) ระยะที่ 2 (M-Map 2) โดยการศึกษาดังกล่าว เป็นการต่อยอดแผนแม่บทระบบขนส่งมวลชนทางรางในเขตกรุงเทพมหานครและปริมณฑล (M-MAP) ซึ่งกำหนดโครงข่ายระบบขนส่งมวลชนทางรางในเขตกรุงเทพมหานครและปริมณฑลระยะ 20 ปี (พ.ศ. 2553-2572) และนำแนวคิดจากแผนแม่บทระบบขนส่งมวลชนทางรางในเขตกรุงเทพมหานครและปริมณฑล (พื้นที่ต่อเนื่อง) ระยะที่ 2 (M-MAP 2 Blueprint)ที่สำนักงานนโยบายและแผนการขนส่งและจราจร (สนข.) ได้ศึกษาร่วมกับองค์การความร่วมมือระหว่างประเทศของญี่ปุ่น หรือ JICA (Japan International Cooperation Agency) มาพัฒนาต่อตามการเติบโตของเมืองที่มีการเปลี่ยนแปลงไปจากเดิม โดยมีการขยายตัวออกไปในพื้นที่ชานเมืองมากขึ้น เกิดแหล่งที่อยู่อาศัยและแหล่งพาณิชยกรรมตามแนวเส้นทางรถไฟฟ้าเป็นจำนวนมาก ส่งผลให้รูปแบบการเดินทางของประชาชนในเขตกรุงเทพมหานครและปริมณฑลเปลี่ยนไป โดยที่ผ่านมา JICA ได้ให้ข้อเสนอแนะใน M – MAP 2 Blueprint ว่าการวางแผนเพื่อกำหนดโครงข่ายระบบขนส่งมวลชนทางรางใน M – MAP 2 สามารถตอบสนองต่อความต้องการเดินทางประชาชนได้อย่างแท้จริง รวมทั้งควรพัฒนาแบบจำลองการคาดการณ์ความต้องการเดินทางด้วยระบบรางขึ้นมาเฉพาะ เพื่อให้การวางแผนในการพัฒนาโครงข่าย M – MAP 2 สัมฤทธิ์ผลตามเป้าหมายได้อย่างแท้จริง
สำหรับการศึกษาเพื่อพัฒนาแบบจำลองการคาดการณ์ความต้องการเดินทางด้วยระบบรางและการพัฒนาโครงข่ายระบบขนส่งมวลชนทางรางในเขตกรุงเทพมหานครและปริมณฑล (พื้นที่ต่อเนื่อง) ระยะที่ 2 นี้ จะเป็นการทบทวนสถานะปัจจุบันของโครงการตาม M-MAP ซึ่งปัจจุบันเปิดให้บริการแล้ว 159 กิโลเมตรอยู่ระหว่างก่อสร้าง 167.74 กิโลเมตร และทำการประสานกับแผนงาน ความก้าวหน้าต่างๆ ของเส้นทางรถไฟฟ้าที่อยู่ระหว่างรอดำเนินการอีก 14 โครงการ ระยะทางรวมประมาณ 182.26 กิโลเมตร รวมทั้งทบทวนโครงข่ายที่เสนอไว้ใน M-MAP 2 Blueprint และที่จะเสนอเพิ่มเติม โดยจะมีการพัฒนาแบบจำลองการคาดการณ์ความต้องการเดินทางด้วยระบบราง (Railway Demand Forecast Model) เพื่อให้สอดคล้องกับรูปแบบการพัฒนาโครงข่ายในแต่ละเส้นทาง ตามการขยายตัวและการพัฒนาเมืองในปัจจุบัน
ทั้งนี้ เมื่อการดำเนินการศึกษาแล้วเสร็จ ขร. จะจัดลำดับความสำคัญของแต่ละเส้นทาง เพื่อจัดทำแผนการดำเนินงานในการพัฒนาระบบขนส่งมวลชน รวมทั้งแผนการเงินในการลงทุน กำหนดแนวทางและกลยุทธ์ในการดำเนินโครงการระบบขนส่งมวลชนทางรางให้ความครอบคลุมพื้นที่ที่มีความต้องการเดินทางสูงแต่โครงข่ายยังเข้าไม่ถึง เพื่อบรรเทาการจราจรติดขัดในพื้นที่ศูนย์กลางเมืองกรุงเทพมหานคร พร้อมทั้งเพิ่มประสิทธิภาพโครงข่ายระบบขนส่งมวลชนทางรางในภาพรวมของกรุงเทพมหานครและปริมณฑลเพื่อให้มีการใช้ประโยชน์อย่างสูงสุด ลดความซ้ำซ้อน ลดการลงทุนและงบประมาณในโครงข่ายที่ไม่มีความจำเป็นในสภาวการณ์ปัจจุบันและสอดคล้องกับทิศทางการพัฒนาและแนวคิดการวางผังเมืองในอนาคต เกิดการ
บูรณาการร่วมกันระหว่างโครงข่ายระบบขนส่งสาธารณะรูปแบบอื่นได้อย่างมีประสิทธิภาพ เพื่อยกระดับคุณภาพชีวิตการเดินทางของประชาชนให้มีความรวดเร็ว สะดวก ปลอดภัยและเป็นมิตรกับสิ่งแวดล้อม รวมทั้งส่งเสริมให้ประชาชนปรับเปลี่ยนพฤติกรรมการเดินทางโดยใช้ระบบขนส่งสาธารณะแทนการใช้รถส่วนบุคคลอย่างเป็นรูปธรรมต่อไป
วันจันทร์ที่ 6 มิถุนายน 2565
รฟม.  เตรียมเปิดใช้ทางลง โครงการรถไฟฟ้าสายสีส้ม (ส่วนตะวันออก) ช่วงศูนย์วัฒนธรรมแห่งประเทศไทย - มีนบุรี (สุวินทวงศ์)
ทางยกระดับรามคำแหง ขาเข้า ในวันที่ 15 มิถุนายน 2565 นี้
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม แจ้งว่า กิจการร่วมค้า ซีเคเอสที ผู้รับจ้างก่อสร้างงานโยธาอุโมงค์ทางวิ่งและสถานีใต้ดิน สัญญาที่ 2 ช่วงรามคำแหง 12 - หัวหมาก โครงการรถไฟฟ้าสายสีส้มช่วงศูนย์วัฒนธรรมแห่งประเทศไทย - มีนบุรี (สุวินทวงศ์) ได้ดำเนินการรื้อเชิงทางลง ทางยกระดับรามคำแหงฝั่งขาเข้า เพื่อก่อสร้างสถานีรถไฟฟ้าใต้ดินสถานีรามคำแหง 12 และปัจจุบันโครงการ ได้สร้างคืนทางลงทางยกระดับรามคำแหง ฝั่งขาเข้า เป็นที่เรียบร้อย พร้อมเปิดใช้งานวันที่ 15 มิถุนายน 2565 ตั้งแต่เวลา 05.30 น. เป็นต้นไป ตลอด 24 ชั่วโมง มีผลให้ช่องจราจรบนทางยกระดับรามคำแหง ฝั่งขาเข้าและฝั่งขาออก ใช้งานได้ฝั่งละ 2 ช่องทาง โดยเมื่อทางยกระดับรามคำแหง เปิดใช้งานได้ตามปกติแล้ว จะช่วยอำนวยความสะดวกด้านการจราจรบริเวณ ถนนรามคำแหง ให้ประชาชนได้รับความสะดวกสบายในการเดินทางเพิ่มมากขึ้น โดย รฟม.ได้เร่งรัดดำเนินงานก่อสร้างสร้างคืนพื้นที่ในจุดต่าง ๆ เพื่อช่วยบรรเทาปัญหาการจราจรที่ติดขัดในเขตกรุงเทพมหานคร โดยจะทยอยคืนพื้นที่ผิวจราจรตั้งแต่เดือนกรกฎาคม 2565 เป็นต้นไป
ทั้งนี้ ความก้าวหน้าการก่อสร้างงานโยธาโครงการรถไฟฟ้าสายสีส้ม ในภาพรวม ณ สิ้นเดือนพฤษภาคม 2565 อยู่ที่ร้อยละ 94.51 สามารถติดตามข้อมูลข่าวสารโครงการรถไฟฟ้าสายสีส้ม ได้ที่เฟซบุ๊กแฟนเพจ โครงการรถไฟฟ้าสายสีส้ม เว็บไซต์โครงการ www.mrta-orangelineeast.com และ Line Official : @orangeLine
วันอังคารที่ 13 กรกฎาคม 2564
ดีอีเอส-ศปอส.ตร. บุกจับพนันออนไลน์เครือข่าย MGM99 เงินหมุนเวียน 1.2 พันล้าน
ดีอีเอส-ศปอส.ตร. บุกจับพนันออนไลน์เครือข่าย MGM99 เงินหมุนเวียน 1.2 พันล้าน
ดีอีเอสประสานความร่วมมือศปอส.ตร.วันเดียวบุก6จุดเมืองปทุมธานีจับกุมเครือข่ายเว็บไซต์พนันออนไลน์MGM99เงินหมุนเวียนในระบบ1,200ล้านบาทจ่อใช้ยาแรงทั้งพ.ร.บ.การพนันฯพ.ร.ก.ฉุกเฉินฯและกฎหมายฟอกเงิน
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าเมื่อวานนี้(12ก.ค. 64)กระทรวงดิจิทัลฯได้ประสานความร่วมมือกับศูนย์ปราบปรามอาชญากรรมทางเทคโนโลยีสารสนเทศสำนักงานตำรวจแห่งชาติ(ศปอส.ตร.)เข้าสืบสวนติดตามจับกุมเครือข่ายเว็บไซต์พนันออนไลน์เครือข่ายMGM99 โดยจากการสืบสวนพบเว็บไซต์ที่เกี่ยวข้องจำนวน3เว็บไซต์ได้แก่ไลน์ไอดี@MGM99VP,@MGM99THและเว็บไซต์WWW.PD24H.COM มีเงินหมุนเวียนในระบบ1,200ล้านบาทดำเนินการมาประมาณ2ปี
โดยช่วงเช้าวันนี้เจ้าหน้าที่ชุดเทคนิคและสืบสวนชุดที่1และ3  (ศปอส.ตร.) ได้นำหมายจับผู้ต้องหาศาลแขวงปทุมวันในความผิดฐาน“ร่วมกันจัดให้มีการเล่นหรือทำอุบายล่อช่วยประกาศหรือโฆษณาโดยทางตรงหรือทางอ้อมให้ผู้อื่นเข้าเล่นหรือเข้าพนันทางสื่ออิเล็กทรอนิกส์โดยมิได้รับอนุญาตจากเจ้าพนักงาน”และได้ขอหมายค้นจากศาลจังหวัดธัญบุรีเพื่อทำการตรวจค้นสถานที่ต้องสงสัยกระทำความผิดจำนวน6จุดในพื้นที่จ.ปทุมธานีจับกุมผู้ต้องหารวม18ราย(ผู้ต้องหาตามหมายจับ3รายผู้ต้องหาอื่น15ราย)พร้อมตรวจยึดของกลางซึ่งรวมถึงรถยนต์หรู8คันและเงินสดของกลางประมาณ11ล้านบาท
ทั้งนี้ผู้ต้องหาจะถูกดำเนินคดีในความผิดฐาน“ร่วมกันจัดให้มีการเล่นหรือทำอุบายล่อช่วยประกาศหรือโฆษณาโดยทางตรงหรือทางอ้อมให้ผู้อื่นเข้าเล่นหรือเข้าพนันทางสื่ออิเล็กทรอนิกส์โดยมิได้รับอนุญาตจากเจ้าพนักงาน”และความผิดฐาน“ฝ่าฝืนพ.ร.ก.การบริหารราชการในสถานการณ์ฉุกเฉิน(ห้ามจัดกิจกรรมรวมกลุ่มของบุคคลที่รวมกันมากกว่า5คน)ประกอบคำสั่งจังหวัดปทุมธานีที่6728/64ลง11ก.ค. 64” (เฉพาะจุดตรวจค้นที่3) “เนื่องจากคดีการพนันออนไลน์เป็นความผิดมูลฐานตามกฎหมายฟอกเงินซึ่งทางศปอส.ตร.จะได้ดำเนินการประสานกับทางปปง.เพื่อยึดทรัพย์ที่เกี่ยวข้องกับคดีทั้งผู้ต้องหาหรือผู้เกี่ยวข้องและดำเนินคดีฐานฟอกเงินต่อไป”นายชัยวัฒน์กล่าว
สำหรับประชาชนที่พบเห็นหรือทราบถึงการกระทำความผิดของผู้ลักลอบชักชวนให้เล่นการพนันออนไลน์ในสื่อสังคมออนไลน์ต่างๆอันเป็นการมอมเมาเยาวชนและทำลายระบบเศรษฐกิจของประเทศสามารถแจ้งเข้ามาได้ที่เพจอาสาจับตาออนไลน์https://m.facebook.com/DESMonitor/ตลอด24ชั่วโมงหรือแจ้งมายังศปอส.ตร.ได้ที่สายด่วนหมายเลข1599และและสายตรง081-8663000เวลาราชการเพื่อดำเนินการสืบสวนหาพยานหลักฐานจับกุมคนร้ายมาดำเนินคดีตามกฎหมายต่อไป
***********
วันพฤหัสบดีที่ 7 เมษายน 2565
นายกฯ ห่วงใยประชาชนเดินทางช่วงสงกรานต์ ย้ำให้ขับขี่ยานพาหนะด้วยความระมัดระวัง รับผิดชอบต่อตนเองและผู้อื่น เคารพกฎจราจรเพื่อป้องกันอุบัติเหตุ ลดสูญเสียชีวิต-ทรัพย์สิน
นายกฯ ห่วงใยประชาชนเดินทางช่วงสงกรานต์ ย้ำให้ขับขี่ยานพาหนะด้วยความระมัดระวัง รับผิดชอบต่อตนเองและผู้อื่น เคารพกฎจราจรเพื่อป้องกันอุบัติเหตุ ลดสูญเสียชีวิต-ทรัพย์สิน อวยพรให้ทุกคนเดินทางกลับภูมิลำเนา ท่องเที่ยวอย่างมีความสุขและปลอดภัย
วันนี้ (7 เม.ย.65) เวลา 11.00 น. ณ บริเวณทางเชื่อมตึกภักดีบดินทร์และตึกไทยคู่ฟ้า ทำเนียบรัฐบาล ภายหลังเป็นประธานการประชุมคณะกรรมการส่งเสริมการลงทุน ครั้งที่ 2/2565 ผ่านระบบ Video Conference พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวห่วงใยประชาชนที่เดินทางในช่วงเทศกาลสงกรานต์ ย้ำขอให้ขับขี่ยานพาหนะด้วยระมัดระวังรับผิดชอบต่อตนเองและผู้อื่น อยู่ภายใต้กฎหมาย เคารพกฎจราจร เพื่อป้องกันอุบัติและลดการสูญเสียชีวิตและทรัพย์สินที่จะเกิดขึ้น โดยขอให้ทุกคนเดินทางกลับภูมิลำเนาและท่องเที่ยวอย่างมีความสุขและปลอดภัย
นายกรัฐมนตรีกล่าวถึงการติดตามการดำเนินการของกรุงเทพมหานคร โดยเฉพาะการดำเนินงานที่เกี่ยวกับการร้องเรียนปัญหาการระบายน้ำบนท้องถนนที่ส่งผลกระทบต่อประชาชน โดยกำชับให้กรุงเทพมหานครเร่งติดตามดำเนินการในส่วนที่ยังไม่แล้วเสร็จ เพื่อลดผลกระทบของประชาชน รวมทั้งได้สั่งการให้สำนักนายกรัฐมนตรีไปตรวจติดตามการดำเนินการอย่างต่อเนื่อง เพื่อให้ทราบถึงปัญหาที่เกิดขึ้น ซึ่งรัฐบาลให้ความสำคัญและดำเนินการมาโดยตลอด เพื่อทำให้กรุงเทพมหานครเป็นเมืองที่สะอาด เรียบร้อย ทั้งเรื่องของการพัฒนาปรับปรุงคูคลองต่าง ๆ รวมถึงการระบายน้ำ และการแก้ปัญหาน้ำท่วม ซึ่งหลายเรื่องก็มีความก้าวหน้าตามลำดับ อย่างไรก็ตาม การที่จะแก้ปัญหาให้ได้ทั้งหมดเป็นเรื่องที่ไม่ง่ายนัก เพราะต้องได้รับความยินยอมและรับฟังความคิดเห็นของประชาชนในพื้นที่ด้วย ซึ่งเป็นไปตามหลักการของการบริหารราชการแผ่นดิน ที่จะต้องมีการทำประชาพิจารณ์ สิ่งสำคัญคือทำอย่างไรเพื่อคลายความแออัดในพื้นที่ของกรุงเทพมหานคร ขยายพื้นที่ออกไปสู่รอบนอกเพื่อเพิ่มพื้นที่ทางเศรษฐกิจ โดยนายกรัฐมนตรีหวังที่จะได้เห็นกรุงเทพมหานครเป็นเมืองที่ดี น่าอยู่ และประชาชนอยู่อย่างเป็นสุข
------------
วันอังคารที่ 20 กรกฎาคม 2564
คืบหน้า ผลิตวัคซีนโควิด ภายในประเทศ
....
การพัฒนาวัคซีนโควิด-19 ที่พัฒนาและวิจัยจากทีมประเทศไทย มีความคืบหน้าเป็นอย่างมาก คาดว่าวัคซีนที่ถูกพัฒนาขึ้นนั้น จะนำมาใช้ได้ในปี 2565
.
ปัจจุบันมี 3 ชนิดจาก 3 หน่วยงาน ได้แก่
1.วัคซีนชนิดชนิด mRNA CU-Cov19 พัฒนาโดยความร่วมมือระหว่างคณะแพทยศาสตร์ จุฬาลงกรณ์ฯ กับมหาวิทยาลัยเพนซิลเวเนีย ขณะนี้อยู่ในขั้นตอนทดสอบในคน
2.วัคซีนชนิดเชื้อตาย HXP - GPO Vac พัฒนาโดย องค์การเภสัชกรรม (อภ.) ร่วมกับมหาวิทยาลัยมหิดลและสถาบัน PATH สหรัฐอเมริกา อยู่ระหว่างการทดสอบในคน
3.วัคซีน Baiya SARS - CoV -2 Vax1 เป็นวัคซีนที่ถูกพัฒนาจากใบพืชตระกูลยาสูบ พัฒนาโดยบริษัท ใบยา ไฟโตฟาร์ม จำกัด และจุฬาลงกรณ์ฯ ผ่านขั้นตอนการทดลองในสัตว์ทดลองแล้ว และกำลังเข้าสู่การทดลองในคน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 19 สิงหาคม 2564
รมว. วธ. เป็นประธานในพิธีลงนามบันทึกข้อตกลงความร่วมมือ (MOU) ว่าด้วยการส่งเสริมและพัฒนางานศิลปวัฒนธรรมร่วมสมัย ภายใต้โครงการส่งเสริมและพัฒนาเครือข่ายกองทุนส่งเสริมศิลปะร่วมสมัย
พิธีลงนามบันทึกข้อตกลงความร่วมมือ (MOU) ว่าด้วยการส่งเสริมและพัฒนางานศิลปวัฒนธรรมร่วมสมัย ภายใต้โครงการส่งเสริมและพัฒนาเครือข่ายกองทุนส่งเสริมศิลปะร่วมสมัย ประจำปีบัญชี ๒๕๖๔ ในรูปแบบ Online ผ่านโปรแกรม Google Meet
วันที่ ๑๙ สิงหาคม ๒๕๖๔ เวลา ๑๓.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีลงนามบันทึกข้อตกลงความร่วมมือ (MOU) ว่าด้วยการส่งเสริมและพัฒนางานศิลปวัฒนธรรมร่วมสมัย ภายใต้โครงการส่งเสริมและพัฒนาเครือข่ายกองทุนส่งเสริมศิลปะร่วมสมัย ประจำปีบัญชี ๒๕๖๔ ในรูปแบบ Online ผ่านโปรแกรม Google Meet โดยมีนายปรารพ เหล่าวานิช ประธานกรรมการบริหารกองทุนส่งเสริมศิลปะร่วมสมัย นางสาววิมลลักษณ์ ชูชาติ ผู้อำนวยการสำนักงานศิลปวัฒนธรรมร่วมสมัย และเครือข่ายกองทุนส่งเสริมศิลปะร่วมสมัย 7 แห่ง ได้แก่ หอสมุดนิลเซนเฮส์ ,สมาคมศิลปินทัศนศิลป์นานาชาติแห่งประเทศไทย, หอศิลป์ Paretas Art Club,เฮือนศิลป์ ใจ๋ย๋อง,กลุ่มบ้านศิลปินหัวหิน,กลุ่ม Megim Studio,กลุ่มจิตรกรไทย เข้าร่วม ณ ห้องประชุม ๑ ชั้น ๘ อาคารวัฒนธรรมวิศิษฏ์ กระทรวงวัฒนธรรม
วันอังคารที่ 28 มิถุนายน 2565
กระทรวงแรงงาน ปั้น “นักจัดหางาน” ตั้งเป้าส่งเสริมการจ้างงานเต็มศักยภาพรับการเปิดประเทศ
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ปัจจุบันสถานการณ์การแพร่ระบาด  ทั่วโลกดีขึ้นอย่างต่อเนื่อง ในส่วนของประเทศไทยอยู่ระหว่างการเตรียมปรับโรคโควิด-19 ให้เป็นโรคประจำถิ่น
และปรับลดมาตรการต่าง ๆ ให้สามารถใช้ชีวิตได้ใกล้เคียงปกติภายใต้วิถีชีวิตใหม่สำหรับกระทรวงแรงงานเองมีการพัฒนารูปแบบการให้บริการให้ทันยุค ทันสมัย ปรับเปลี่ยนรูปแบบการดำเนินงานให้สอดคล้องกับสถานการณ์ที่เปลี่ยนแปลงอยู่ตลอดเวลา โดยเพิ่มช่องทางให้ผู้ใช้บริการเข้าถึงบริการออนไลน์ที่ง่าย สะดวก รวดเร็ว ตลอดจนสร้างการรับรู้งานบริการจัดหางานภาครัฐให้เป็นที่รู้จักแพร่หลายมากยิ่งขึ้นจึงเป็นเรื่องสำคัญที่จะต้องเพิ่มประสิทธิภาพให้ "นักจัดหางาน" ได้มีความรู้ มีทักษะ ที่จำเป็นพร้อมที่จะขับเคลื่อนบริการจัดหางานภาครัฐ ส่งเสริมการจ้างงานอย่างเต็มศักยภาพรับการเปิดประเทศ และเป็นที่ยอมรับ ไว้วางใจของคนหางาน และผู้ประกอบการ
“รัฐบาลโดยการนำของพล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน มีนโยบายปรับเปลี่ยนภาครัฐเป็นรัฐบาลดิจิทัล โดยมีการแพร่ระบาดของโรคโควิดเป็นปัจจัยสำคัญที่เร่งเร้าให้เกิดการเปลี่ยนแปลงอย่างรวดเร็ว ทำให้ประเทศไทยต้องพัฒนาประสิทธิภาพ ยกระดับการบริหารจัดการภาครัฐให้ทันต่อสถานการณ์ ซึ่งหัวใจสำคัญคือ “บุคลากรภาครัฐ” การสร้างและพัฒนาคนจึงเป็นกลไกสนับสนุนการขับเคลื่อนการเปลี่ยนแปลงที่สำคัญ” รัฐมนตรีว่าการกระทรวงแรงงาน กล่าว
ด้านนางสาวบุณยวีร์ ไขว้พันธุ์ รองอธิบดีกรมการจัดหางาน กล่าวว่า ในปีงบประมาณ พ.ศ. 2566 - 2567 กระทรวงแรงงานมีแผนในการพัฒนาฐานข้อมูลกำลังแรงงานและความต้องการแรงงานของประเทศ โดยได้รับความร่วมมือจากกระทรวงศึกษาธิการ กระทรวงการอุดมศึกษา วิทยาศาสตร์ วิจัยและนวัตกรรม สำนักงานส่งเสริมเศรษฐกิจดิจิทัล และบริษัทผู้รับอนุญาตจัดหางานในประเทศ โดยมีการแลกเปลี่ยนเชื่อมโยงข้อมูลเข้าสู่ระบบ Big Data ของกระทรวงแรงงาน เพื่อใช้ในการวิเคราะห์แนวโน้มความต้องการแรงงานและวางแผนกำลังคนของประเทศ กระทรวงแรงงาน โดยกรมการจัดหางาน จึงมีการพัฒนาบุคลากร ตามหลักสูตร “นักจัดหางานมืออาชีพ” ซึ่งแบ่งออกเป็น 2 ระดับ คือนักจัดหางานระดับต้น และนักจัดหางานระดับกลาง เพื่อถ่ายทอดองค์ความรู้ต่าง ๆ ด้านจัดหางานในประเทศ ให้เจ้าหน้าที่ผู้ปฏิบัติงานได้นำความรู้ไปปรับใช้ในการส่งเสริมการมีงานทำ ให้ประชาชนมีงานทำ มีรายได้ ตามความรู้ความสามารถ ประสบการณ์และทักษะของตนเอง และนายจ้าง/สถานประกอบการ ได้แรงงานที่ตรงตามความต้องการ และมีความรู้เท่าทันการเปลี่ยนแปลงของเทคโนโลยี สามารถให้บริการอำนวยความสะดวกให้แก่ประชาชนและผู้รับบริการได้อย่างถูกต้องเหมาะสม
รองอธิบดีกรมการจัดหางาน กล่าวต่อไปว่า เมื่อวันที่ 27 มิถุนายน 2565 นายไพโรจน์ โชติกเสถียร อธิบดีกรมการจัดหางาน ได้มอบหมายให้ตนเป็นประธาน เปิดการฝึกอบรมเชิงปฏิบัติการหลักสูตรนักจัดหางานระดับกลาง ปีงบประมาณ 2565 ซึ่งจัดขึ้นระหว่างวันที่ 27 มิถุนายน – 1 กรกฎาคม 2565 ณ ห้องประชุมเทียน อัชกุล ชั้น 10 กรมการจัดหางาน พร้อมมอบกำลังใจแก่ข้าราชการและเจ้าหน้าที่ที่เข้ารับการอบรมในรูปแบบออนไซต์ (Onsite) จำนวน 30 คน และออนไลน์ผ่าน VDO Conference จำนวน 53 คน รวมทั้งสิ้น 83 คน โดยขอให้ทุกคนเก็บเกี่ยวความรู้ ประสบการณ์ เพื่อนำไปปฏิบัติหน้าที่อย่างเข้มแข็ง เสริมสร้างภาพลักษณ์ที่ดีต่อการให้บริการจัดหางานภาครัฐต่อไป
วันศุกร์ที่ 24 กันยายน 2564
สธ. เผยฉีดวัคซีนโควิด 19 ประชาชนถวายเป็นพระราชกุศลพระบรมราชชนกทะลุล้านโดสแล้ว
ปลัดกระทรวงสาธารณสุข ขอบคุณบุคลากรสาธารณสุขทั่วประเทศรวมพลังฉีดวัคซีนโควิด 19 ให้ประชาชน ณ เวลา 16.30 น. รวม 12 เขตสุขภาพฉีดได้ 1,062,081 ล้านโดส ตามเป้าหมายการฉีดเพื่อถวายเป็นพระราชกุศลสมเด็จพระมหิตลาธิเบศร อดุลยเดชวิกรม พระบรมราชชนกเนื่องในวันมหิดล
ปลัดกระทรวงสาธารณสุข ขอบคุณบุคลากรสาธารณสุขทั่วประเทศรวมพลังฉีดวัคซีนโควิด 19 ให้ประชาชนณ เวลา 16.30 น. รวม 12 เขตสุขภาพฉีดได้ 1,062,081 ล้านโดส ตามเป้าหมายการฉีดเพื่อถวายเป็นพระราชกุศลสมเด็จพระมหิตลาธิเบศร อดุลยเดชวิกรม พระบรมราชชนก เนื่องในวันมหิดล 24 กันยายน 2564
วันนี้ (24 กันยายน 2564) นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่าในวันนี้ กระทรวงสาธารณสุข ได้ระดมพลังบุคลากรสาธารณสุขทั้งส่วนกลางและภูมิภาครณรงค์ฉีดวัคซีนโควิด19จำนวน1 ล้านคนทั่วประเทศ เพื่อถวายเป็นพระราชกุศลแด่สมเด็จพระมหิตลาธิเบศร อดุลยเดชวิกรม พระบรมราชชนก“พระบิดาแห่งการแพทย์แผนปัจจุบัน” เนื่องในวันมหิดล 24 กันยายน 2564 และน้อมรำลึกถึงพระมหากรุณาธิคุณของพระองค์ท่านที่ทรงทุ่มเทพระวรกาย พระสติปัญญา และทรัพย์สินส่วนพระองค์ ทรงวางรากฐานการแพทย์และการสาธารณสุขไทย โดยมีประชาชนรับบริการฉีดวัคซีนตามจุดบริการต่าง ๆ ตามนัดหมายจำนวนมาก ได้รับรายงานจาก 12 เขตสุขภาพ (ไม่รวมที่ศูนย์ฉีดวัคซีนกลางบางซื่อ) ณ เวลา 16.30 น. ฉีดวัคซีนทั้งเข็ม 1, 2และ 3 รวม 1,062,081 โดส เป็นเข็ม 1 จำนวน 716,916 โดส เข็มสอง 228,994 โดส เข็มสาม 116,171 โดสและทยอยส่งข้อมูลเข้ามาเรื่อย ๆ จะสรุปจำนวนการฉีดอีกครั้ง ณ เวลา 24.00 น. และรายงานยอดการฉีดทั้งหมดให้ทราบในวันพรุ่งนี้
“ขอขอบคุณบุคลากรสาธารณสุข ลูกพระบิดาทุกท่าน ที่ร่วมแรงร่วมใจจัดบริการฉีดวัคซีน สร้างภูมิคุ้มกันโรคโควิด 19 ให้แก่ประชาชน ซึ่งทุกคนทุ่มเททำงานดูแลสุขภาพประชาชนอย่างไม่มีวันหยุดตลอดช่วงสถานการณ์ระบาดโควิด 19ดำเนินรอยตามเบื้องพระยุคลบาทสืบสานพระราชปณิธานของสมเด็จพระมหิตลาธิเบศร อดุลยเดชวิกรมพระบรมราชชนก เพื่อสุขภาพประชาชนชาวไทย” นายแพทย์เกียรติภูมิกล่าว
******************************** 24 กันยายน 2564
วันอังคารที่ 5 ตุลาคม 2564
"เอนก" กล่าวในการประชุมรัฐมนตรีวิทยาศาสตร์และเทคโนโลยีจากทั่วโลก เน้นย้ำแนวคิด "เศรษฐกิจบีซีจีเป็นทิศทางใหม่ในการพัฒนา และไทยพร้อมนำเสนอในการประชุมเอเปคในปีหน้า"
"เอนก" กล่าวในการประชุมรัฐมนตรีวิทยาศาสตร์และเทคโนโลยีจากทั่วโลก เน้นย้ำแนวคิด "เศรษฐกิจบีซีจีเป็นทิศทางใหม่ในการพัฒนา และไทยพร้อมนำเสนอในการประชุมเอเปคในปีหน้า"
(2 สิงหาคม 2564) ศาสตราจารย์ (พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) และ ศ.ดร.นพ.สิริฤกษ์ ทรงศิวิไล ปลัดกระทรวง อว. เข้าร่วมการประชุมโต๊ะกลมระดับรัฐมนตรีด้านวิทยาศาสตร์และเทคโนโลยี ครั้งที่ 18 โดยมีผู้นำด้านวิทยาศาสตร์และเทคโนโลยีจาก 55 ประเทศทั่วโลกเข้าร่วมประชุม
การประชุมโต๊ะกลมระดับรัฐมนตรีด้านวิทยาศาสตร์และเทคโนโลยี ครั้งที่ 18 นี้ เป็นส่วนสำคัญของการประชุม Science and Technology for Society Forum (STS Forum) ที่ประเทศญี่ปุ่นเป็นเจ้าภาพ ซึ่งเป็นการประชุมสำคัญประจำปี มีผู้บริหาร นักวิทยาศาสตร์ และผู้นำอุตสาหกรรมเทคโนโลยีจากทั่วโลกเข้าร่วมมากกว่า 1,000 คน เข้าร่วมแลกเปลี่ยนและนำเสนอนโยบายด้านวิทยาศาสตร์และเทคโนโลยีโดยเฉพาะที่มีผลต่อการพัฒนาทางสังคมและอุตสาหกรรม โดยปีนี้จัดขึ้นโดยระบบออนไลน์เนื่องจากสถานการณ์โควิด-19 โมีประเด็นสำคัญในเรื่อง ความท้าทายโลกหลังโควิด-19
ในการการประชุมโต๊ะกลมระดับรัฐมนตรี ศ.(พิเศษ) ดร.เอนก รมว.อว. ได้นำเสนอนโยบายโมเดลเศรษฐกิจบีซีจี ซึ่งรัฐบาลของนายกรัฐมนตรีพลเอกประยุทธ์ จันทร์โอชา ได้ประกาศให้เป็นวาระแห่งชาติ โดยเสนอว่าประเทศไทยได้คำนึงถึงการฟื้นฟูเศรษฐกิจและสังคมของไทยและของโลกในบริบทโลกหลังโควิด-19 ให้เกิดการพัฒนาที่เข้มแข็ง ยืดหยุ่น เปิดกว้าง เชื่อมโยง ยั่งยืน สมดุล และทุกคนมีส่วนร่วมโดยเน้นความสมดุลของทุกสิ่ง (Balance of all things) เพื่อให้เกิดความตระหนักรู้ไปสู่การอยู่ร่วมกันระหว่างคนและธรรมชาติ อย่างสมดุลและกลมกลืน ยั่งยืน สันติภาพและมั่งคั่ง ซึ่งแนวคิดของเศรษฐกิจบีซีจีจะเป็นแรงขับเคลื่อนที่สำคัญโดยมุ่งเน้นการพัฒนาเศรษฐกิจชีวภาพ เศรษฐกิจหมุนเวียน และเศรษฐกิจสีเขียวที่เป็นมิตรต่อสิ่งแวดล้อม ซึ่งจะทำให้เกิดการพัฒนาอย่างรวดเร็วและยั่งยืน พร้อมเน้นย้ำว่าประเทศไทยพร้อมจะผลักดัน BCG เป็นหนึ่งในประเด็นสำคัญ ในช่วงที่ไทยเป็นเจ้าภาพการประชุมเอเปคในปี 2565